Document ID: 31991R2145

NEUVOSTON ASETUS (ETY) N:o 2145/91,
annettu 15 päivänä heinäkuuta 1991,
asetuksen (ETY) N:o 790/89 muuttamisesta laadun ja kaupan parantamiseen myönnettävän tuen enimmäismäärien osalta pähkinä- ja johanneksenleipäalalla
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1623/90(2), ja erityisesti sen 14 d artiklan 3 kohdan,
ottaa huomioon komission ehdotuksen(3),
ottaa huomioon Euroopan parlamentin lausunnon(4),
sekä katsoo, että
asetuksessa (ETY) N:o 790/89(5) vahvistetaan sen jäsenvaltion ja yhteisön rahoitusosuuden hehtaarikohtainen enimmäismäärä, joka myönnetään asetuksen (ETY) N:o 1035/72 14 d artiklassa tarkoitettuun laadun ja kaupan pitämisen parantamista koskeviin suunnitelmiin; tämä tuki on tarkoitettu erityisesti edistämään puiden raivausta, jota seuraa uudelleenistutus ja/tai uusiin lajikkeisiin siirtyminen; sen varmistamiseksi, että tämä tavoite todella saavutetaan, hehtaarikohtainen enimmäismäärä olisi jaettava kunkin suunnitelmaa varten toteutettavan toimen erityisluonne huomioon ottaen; yhteisön rahoituksen osuutta vastaavan ensimmäisen enimmäisrajan on katettava ne toimet, jotka myötävaikuttavat teknisesti eniten laadun parantamiseen ja joita kokemuksen mukaan voidaan vuosittain kohdistaa vain suhteellisen pieneen osaan suunnitelman kattamaa hedelmätarhaa; tämä rahoitus olisi porrastettava siten, että otetaan huomioon sellainen toimien toteuttamisen aikataulu, joka ei rasita tuottajajärjestön tuotantopääomaa; toisen matalamman enimmäisrajan on katettava niiden toimien rahoitus, jotka koskevat sitä jäljellä olevaa hedelmätarhan osaa, johon laadun parantamiseen tarkoitettua perustyötä ei kohdisteta, ja
olisi säädettävä siirtymäajasta, jonka kuluessa tämän asetuksen voimaantulon jälkeen hyväksyttyihin suunnitelmiin voidaan tehdä mukautuksia ja tarkistuksia,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 790/89 2 artikla seuraavasti:
"2 artikla
Asetuksen (ETY) N:o 1035/72 14 d artiklan 2 kohdassa tarkoitetun hehtaarikohtaisen enimmäismäärän on jakauduttava kymmenvuotissuunnitelman osalta seuraavasti:
1 Vuosittaisen 475 ecun enimmäismäärän on liityttävä viiden vuoden aikana puiden raivaukseen, jota seuraa uudelleenistutus ja/tai uusiin lajikkeisiin siirtyminen.
Tämän enimmäismäärän on katettava edellä tarkoitettujen toimien toteuttamiseen liittyvien töiden rahoitus, jolloin näiden toimien on kohdistuttava enintään 40 prosenttiin sen hedelmätarhan kokonaisviljelyalasta, jota suunnitelma koskee; tästä enintään 20 prosenttia on toteutettava suunnitelman kahtena ensimmäisenä toteuttamisvuotena ja enintään 20 prosenttia kolmena seuraavana vuotena.
Suunnitelman toteuttamisen jäljellä olevina vuosina uudelleenistutetusta alueesta tai alueesta, jolla on siirrytty uusiin lajikkeisiin, maksettavan enimmäismäärän on oltava 200 ecua vuosittain.
2 Jäljellä oleviin hedelmätarhan osiin kohdistuvien muiden toimien toteuttamiseen kymmenen vuoden aikana tarkoitettuihin töihin myönnettävän enimmäismäärän on oltava vuosittain enintään 200 ecua."
2 artikla
Yksityiskohtaiset säännöt tämän asetuksen soveltamisesta annetaan asetuksen (ETY) N:o 1035/72 33 artiklassa säädettyä menettelyä noudattaen.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan:
a) sen voimaantulon jälkeen hyväksyttyjen laadun ja kaupan pitämisen parantamiseen tarkoitettujen suunnitelmien osalta välittömästi;
b) ennen ensimmäisessä alakohdassa vahvistettua voimaantuloa hyväksyttyjen suunnitelmien osalta 1 päivästä syyskuuta 1993.
Sitä ei niiden kustannusten osalta, joihin on sitouduttu ennen ensimmäisessä alakohdassa tarkoitettua voimaantuloa, sovelleta ennen tämän asetuksen voimaantuloa hyväksyttyihin suunnitelmiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä heinäkuuta 1991.

Labels: 17
19
6